LECKETERV

**Tanító neve:** Koszti Ildikó

**Iskola:** Petőfi Sándor Gimnázium, Kézdivásárhely

**Osztály: II. A**

**Műveltségi terület:** Környezetismeret

**Tantárgy: Környezetismeret**

**Integrált tantárgyak:** Ének-zene és mozgás, Magyar anyanyelvi kommunikáció, Személyiségfejlesztés

**Az óra tárgya: Sző, fon, nem takács...**

**Óratípus:** új ismeretfeldolgozó

# Alapkompetenciák:

3. A közvetlen környezet jelenségeinek, összefüggéseinek, törvényszerűségeinek azonosítása

# Sajátos kompetenciák:

* 3.1. A környezetben észlelt jelenségek, szabályszerűségek azonosítása
* 3.2. Helyes viselkedés tanúsítása a természeti környezettel szemben
* 2.1. Alapérzelmek kifejezése különböző helyzetekben
* 2.2. Aktív hallgatói magatartás tanúsítása
* 2.3. Kommunikációs helyzetekben való részvétel aktív közlőként és befogadóként

**Műveletesített feladatok:** a tanulók legyenek képesek:

* részt venni a hallást és beszédhanghallást fejlesztő játékos tevékenységben
* alapérzelmek kifejezésére megadott helyzetekben (félelem, harag, öröm)
* aktív hallgató magatartásra
* új ismeretek befogadására (pókfonál tulajdonságai, hasznossága, pókfajták)

**Módszerek, eljárások:** beszélgetés, jóslás, magyarázat, bemutatás, játék

**Munkaformák:** egyéni, frontális, páros, csoportos

**Felhasznált didaktikai eszközök:** interaktív tábla, képek rovarokról, pókokról,

**Értékelés:** formatív: folyamatos megfigyelés, szóbeli értékelés

# Felhasznált szakirodalom:

*Tanterv a Magyar anyanyelvi kommunikáció kompetenciaalapú oktatásához,* Jóváhagyási szám: 3418/19.03.2013

gyereketető.hu

<https://www.youtube.com/watch?v=XV-Oek5Z7ho>

**Szitakötő 67. Szám, 22-23. oldal**

**Az óra időtartama:** 50 perc

**Az óra menete**

|  |  |  |  |  |  |
| --- | --- | --- | --- | --- | --- |
| **A tanóra mozzanatai** | **Tartalom** | **Didaktikai feldolgozás** | **Tanítási – tanulási**  **formák** | **Értékelés** | **Idő- beosztás** |
| 1. **Az óra megszervezése** | Az óra lebonyolításához szükséges körülmények  Megteremtése | Előkészítem az órához szükséges didaktikai eszközöket, megteremtem az óra lezajlásához  szükséges feltételeket. | frontális |  | 1 perc |
| 1. **A figyelem felkeltése** | Ének Bevezetés Mondóka Mozgásos játék | Róka, elefánt, pók...  A gyerekek az állatok mozgását utánozva járnak a teremben  <https://www.youtube.com/watch?v=XV-Oek5Z7ho> | frontális  frontális  páros | szóbeli  szóbeli | 5 perc  8 perc |

|  |  |  |  |  |  |
| --- | --- | --- | --- | --- | --- |
|  | A hallást és a beszédhanghallást fejlesztő feladat **Ráhangolódás:** Beszédhelyzetek teremtése  Mozgásos játék | **Szósúgó:** A gyerekeknek nagyon halkan szavakat súgok, melyet hangosan kell visszamondjanak. (*bogár, rovar, pók, keresztespók, házipók, pókháló, nyolclábú, védelem)*  A gyerekek a hallott szavakkal kell kitaláljanak egy mesét vagy történetet, melyet előbb egyik osztálytársuknak mesélnek, aztán az osztálynak is elmesélnek a bátrabbak.  **Igaz vagy hamis**:  Ha igaz az állítás, felállnak, ha hamis, ülve maradnak.  Pl: A póknak 8 lába van.  A pókháló a szoba dísze.  A pókháló nagyon erős szálakból áll.  A pókháló szálai nagyon vastagok.  A pókhálót a pókok vadászatra is használják.  A pókfonállal varrni is lehet.  **Fejezd be a mondatot:**  **Ha én légy lennék….**  **Ha én pók lennék….** | egyéni | szóbeli | 2 perc  2 perc |

|  |  |  |  |  |  |
| --- | --- | --- | --- | --- | --- |
| 1. **A téma bejelentése** |  | Találós kérdés: Sző, fon, nem takács. Mi az?  A mai órán **nagyon sok érdekes dolgot fogunk megtudni a pókokról.** | frontális |  | 1 perc |
| 1. **A téma feldolgozása** | **Csoportalakítás**   1. szövegrész feldolgozása 2. szövegrész feldolgozása 3. szövegrész feldolgozása 4. szövegrész feldolgozása | 6 különböző színű fonal, mindenki elvesz egy fonaldarabot, az azonos színű fonal tulajdonosai alkotnak egy csoportot.  Minden csoport húz egy lapot, amelyen a **Sző, fon, nem takács** című ismeretterjesztő szöveg egy része van.  Az első szövegrész bemutató olvasása. Válaszoljatok a kérdésekre: Miről szól a bemutatott szöveg?  Mitől félnek leginkább az emberek?   1. feltételezés: Szerintetek miért lehet hasznos a pókfonál?   A második szövegrész bemutató olvasása. Válaszoljatok a kérdésekre: Mire használják a pókok általában a pókfonalat?  Mit csinálnak egyes fajok virradatkor a hálójukkal?  Mihez hasonlítható, milyen a vadászó pókfonál?   1. feltételezés: Szerintetek még milyen érdekességet fogunk hallani a pókhálóról? A harmadik és negyedik szövegrész bemutató olvasása.   Válaszoljatok a kérdésekre:  Mit szőnek bele a madárpókok a lakóhálójukba?  Milyen pókfajtákról hallottunk még?  Mit szőnek az üreglakó pókok a póklyukhoz?  Mivel tölti fel a vízi pók a hálóját?  3.Feltételezés: Szerintetek felhesználható-e a pókfonál valamire ?  Az 5-6 szövegrész bemutató olvasása.  Válaszoljatok a kérdésekre:  Milyen a pókfonál?  Mi készíthető belőle? Miért?  Hogyan tudja használni az orvostudomány? | frontális  frontális  frontális | szóbeli  szóbeli | 3 perc  3 perc  3 perc |

|  |  |  |  |  |  |
| --- | --- | --- | --- | --- | --- |
|  | **Reflektálás** Játékok: Mimikai-gesztus játék  Szituációs játék  Rögzítés | Feladat: Milyen pókfajtákról hallottunk?  A gyerekek képeket néznek az interaktív táblán és tapsolnak, ha olyan pókot látnak, amely benne volt a szövegben.  **Mimikai játék:** A gyerekek arckifejezéssel, gesztusokkal, mimikával bemutatják, hogyan félnek, örülnek, elégedettek, haragszanak.  Te melyik pók lennél legszívesebben a meséből?,  Miért?  Kell-e félni a pókoktól? | egyéni |  | 5 perc  5 perc |
| 1. **Rögzítés**   **Az óra lezárása** | Értékelés, lazítás, levezető játék, relaxálás | A gyerekek szóbeli értékelése után, két kört alkotnak, egy-egy gyerek a körön kívül marad. Kezüket összefogják.  *Bogozd ki a pókhálót*! „Összebogzódnak”, majd a kívül álló gyerek feladata, hogy „kibogozza” őket.  Közben nyugtató zene szól. | frontális | szóbeli | 5 perc |